Diari Oficial de la Generalitat Valenciana


Sumari del DOGV 6978, del 05-03-2013 (2013/1644)

Notificació de la sentència dictada en el juí verbal número 404/2011.
---------------------------------------------------------------------

### Dades del document

Número de DOGV
:   6978

Data del DOGV
:   05-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1644


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el juí verbal número 404/2011. [2013/1644]  
Juí verbal 000404/2011  
De: Caixa d'Estalvis de València, Castelló i Alacant Bancaixa.  
Procuradora: Eva M.ª Pesudo Arenós.  
Contra: Antonio M. Miravete de Paiva Cardoso i Carmen Miravete Cortes.  
Procurador/a: -  
María Tamara Vicente Silva, secretària judicial del Jutjat de Primera Instància número 3 de Castelló de la Plana, faig saber que:   
En el present procediment verbal seguit a instàncies de la Caixa d'Estalvis de València, Castelló i Alacant Bancaixa, contra Antonio M. Miravete de Paiva Cardoso i Carmen Miravete Cortes s'ha dictat la sentència que, literalment, diu així:  
«Sentència número 153/2012  
Castelló de la Plana, 5 de juliol de 2012  
M.ª Teresa Viñedo Segura, magistrada del Jutjat de Primera Instància número 3 de Castelló de la Plana i partit, he vist les actuacions de juí verbal registrades amb el número 404/2011, seguides a instàncies de la procuradora Eva M.ª Pesudo Arenós, en nom i representació de la Caixa d'Estalvis de València, Castelló i Alacant Bancaixa, amb l'assistència lletrada de Pablo Domínguez Camarero, contra Antonio Miravete de Paiva Cardoso i Carmen Miravete Cortes, en el qual reclamava la quantitat de 4.615,46 euros, interessos i costes.   
Antecedents de fet   
Primer. Per torn de repartiment va correspondre a este Jutjat la demanda de juí verbal, interposada per la procuradora senyora Pesudo Arenós, en nom i representació de la Caixa d'Estalvis de València, Castelló i Alacant Bancaixa, contra Antonio M. Miravete de Paiva Cardoso i Carmen Miravete Cortes, en la qual reclamava la quantitat de 4.615,46 euros, interessos i costes.   
Per un decret de 10 de juny de 2011, es va admetre a tràmit la demanda i es van convocar les parts per a la celebració de la vista el dia 21 de desembre de 2011.   
Segon. Per una resolució de 20 de setembre de 2011, es va suspendre la celebració del juí, a la vista del resultat negatiu de la diligència de citació de la part demandada i es va assenyalar el 24 d'abril de 2012 per a la celebració del juí. Per una diligència de 19 d'abril de 2012, es va ordenar citar per mitjà d'edictes la persona codemandada i s'assenyalà el 5 de juliol de 2012 per a la celebració del juí.   
Tercer. A la celebració de la vista ha comparegut únicament la part actora, i per això les persones demandades van ser declarades en situació de rebel·lia processal.   
La part actora, després de ratificar la seua demanda, ha sol·licitat com a prova la documental. Admesa la prova proposada, les actuacions han quedat vistes per a sentència.  
Fonaments de dret   
Primer. La part actora ha formulat una acció de reclamació de la quantitat de 4.615,46 euros corresponent a l'import del capital vençut, capital no vençut i interessos, més els interessos produïts al tipus de demora pactat i les costes.   
Per la seua banda, les persones demandades han sigut declarades en situació de rebel·lia processal. Respecte d'això, cal assenyalar que en l'ordenament jurídic espanyol la declaració de rebel·lia no comporta per si un assentiment de les persones demandades a la pretensió que s'exercix contra elles, i per tant continua pesant sobre les persones demandades la càrrega de la prova si desitgen aconseguir l'èxit de la seua acció. En este sentit, l'article 496.2 de la Llei d'Enjudiciament Civil disposa que "La declaració de rebel·lia no serà considerada com a assentiment ni com a admissió dels fets de la demanda, excepte els casos en què la llei expressament dispose el contrari".   
Segon. Dita la qual cosa, la valoració de la prova documental practicada, en relació amb les al·legacions de la part actora, evidencia la concurrència de tots i cada un dels fets constitutius de la pretensió exercida per la demandant:  
1. Que en data 1 de juliol de 2010 les parts en litigi van subscriure una pòlissa de préstec personal per un import de 4.850 euros (document número 1 dels aportats amb la demanda).  
2. Que els prestataris demandats van rebre en efectiu, metàl·lic, la quantitat a què es fa referència, i van incomplir la seua obligació de pagament des del 20 d'octubre de 2010.  
3. D'acord amb allò que s'ha previngut en l'estipulació sèptima del contracte, la pòlissa va ser resolta per l'actora anticipadament en data 28 de febrer de 2011, a causa de l'incompliment dels deutors de la seua obligació de pagament de les amortitzacions de capital i interessos, i això va ser notificat a les persones demandades (document núm. 3 dels de la demanda).  
4) La quantitat que la part demandada deu ascendix a 4.615,46 euros, corresponents 4.423,55 euros al capital, 167,21 euros als interessos deutors i 24,70 euros als interessos de demora (document núm. 2 dels de la demanda).   
L'absència de les persones demandades, emplaçades legalment, impedix conéixer una versió dels fets diferent de l'oferida per la part demandant en el seu escrit de demanda, la qual cosa, unida a la documental que consta en les actuacions indicades abans i que no ha sigut impugnada, permet concloure tant l'existència de la relació contractual que vinculava les parts, com el compliment de l'actora de la seua obligació d'entrega de 4.850 euros i l'incompliment per part dels demandats de l'obligació de pagament de les amortitzacions de capital i interessos en arribar el seu venciment. En conseqüència, pertoca estimar íntegrament la demanda interposada per la representació processal de la Caixa d'Estalvis de València, Castelló i Alacant Bancaixa i condemnar Antonio Miravete de Paiva Cardoso i Carmen Miravete Cortes, a pagar la quantitat de 4.615,46 euros, més els interessos de demora pactats des del 28 de febrer de 2011 fins al pagament total del principal reclamat.  
  
Tercer. En virtut de l'article 394.1 de la Llei d'Enjudiciament Civil, correspon condemnar la part demandada a pagar les costes que s'hagen pogut causar en esta instància.   
Vistos els preceptes legals esmentats i tots els altres que hi són aplicables de manera general i pertinent,   
Dispose  
Estimar la demanda interposada per la procuradora Eva M.ª Pesudo Arenós, en nom i representació de Caixa d'Estalvis de València, Castelló i Alacant Bancaixa, amb l'assistència lletrada de Pablo Domínguez Camarero, contra Antonio Miravete de Paiva Cardoso i Carmen Miravete Cortes i condemnar els dos demandats a pagar a l'actora la quantitat de 4.615,46 euros, més els interessos de demora pactats des del 28 de febrer de 2011 fins al pagament total del principal reclamat, així com a pagar les costes que s'hagen pogut causar en esta instància.   
  
Notifiqueu a les parts esta sentència, feu-los saber que no és ferma i que, en contra, pot interposar-se un recurs d'apel·lació que, si és el cas, haurà d'interposar-se davant d'este mateix Jutjat, dins del termini de 20 dies següents a aquell en què es notifique esta resolució. Per a interposar el recurs cal depositar en el compte d'este Jutjat la quantitat de 50 euros tal com disposa la disposició addicional 15a de la Llei Orgànica 1/2009 de 3 de novembre.   
Porteu l'original al llibre de sentències i deduïu-ne una testimoniança per a incorporar-la a les actuacions.   
Esta és la meua sentència, que pronuncie, mane i firme M.ª Teresa Vicedo Segura, magistrada del Jutjat de Primera Instància número 3 de Castelló de la Plana i partit.»  
Publicació. L'anterior sentència ha sigut firmada, llegida i publicada per la magistrada que la subscriu, mentres celebrava audiència pública el dia de la data. En done fe.   
I atés que el demandat, Antonio M. Miravete de Paiva Cardoso, es troba en parador desconegut, s'expedix el present edicte a fi que li servisca de notificació en forma.   
  
Castelló de la Plana, 8 de gener de 2013.- La secretària judicial: María Tamara Vicente Silva.